《程氏馆听琴送黄海胡子》
清代·吴颖芳

南浦别多惟悴深，叩槛忽聆丹凤吟。掌上十指有长短，坐客满堂谁会心。

认得缥缃几行字，大匠注眸不相弃。剑芒已露幽壤光，感激临行洒秋泪。

客怀醉揽如乱沙，寸心愁谢霜后花。江亭欲雪未成雪，三十六峰寒到家。

横蹙吴山截江路，离魂尚恋烟郊树。掷杯起柁日落迟，洒落沙风送愁去。

作者简介：（1702—1781）浙江仁和人，字西林，因居地之名自号临江乡人。信佛教，号树虚。少时赴试场，为差役所诃，自此弃科举。读书著作。与厉鹗为友，从其劝告，致力于诗。又精律吕之学，著《吹豳录》。于文字音韵亦探讨有得，著《说文理董》、《音韵讨论》。中年以后，治唯识论尤深。另有《临江乡人集》。